Viber

Viber (әйтелеше Вайбә, Вайбер) — смартфоннар өчен  VoIP (IP-телефониясе) кушымтасы, хосусый табышлы төрле платформалы видео-тавыш элемтәсен тәэмин итүче бушлай  белдергеч (мессенджер). Интернет аша текст белдерүләре, сурәтләр, видео, аудио җибәрү мөмкинлеген бирә.

Адрес китабы белән берләштерелә һәм кәрәзле телефон номеры буенча билгеләнә.

Кушымта (клиент)  Android, BlackBerry OS, iOS, Symbian, Windows Phone, Bada,  Windows,  Linux операцион системаларында эшли (рәсми рәвештә Линуксның Ubuntu 64 bit, Fedora 64 bi юрамаларында сынап каралган).

Viber кушымтасы Wi-Fi һәм 3G, 4G мобиль челтәрләре аша бушлай тавыш-видео шалтырату мөмкинлеген бирә, тик интернет-трафик түләнә. 
Тарих

Viber Исраилдән чыккан Тальмон Марко һәм Игорь Магазинник тарафыннан эшкәртелә.

2010 елда кушымта  iPhone платформасында эшләп җибәрелә. 2011 елдан  Androidта эшли башлый.

2013 елдан стационар телефоннарына түләүле шалтырату "Viber Out"  функциясе эшли башлый.

2014 елда "Viber"  япон Rakuten ширкәте тарафыннан сатып алынган.

Ширкәтнең төп офисы Лүксембургта урнашкан, эшкәртү нокталары Минск, Брест шәһәрләрендә һәм Исраилдә бар.

Теркәлү

Кулланучының аккаунты (керү өчен исем) кәрәзле телефон номеры белән беркетелгән, шуңа күрә теркәлү өчен гамәлдәге кәрәзле телефон номерын күрсәтергә кирәк, шул номерына SMS код белән килә, кодны керткәннән соң, теркәлү чарасы раслана.
 Искәрмәләр 

Сылтамалар
 Viber сәхифәсе
 Моны да карагыз 
 Max
Төркем:Мәгълүмат технологияләре
Төркем:Әлифба буенча тәэмин ителеш
Төркем:Белдергечләр
Төркем:Социаль челтәрләр